Á fimmtudaginn , 8. mars , héldum við hina árlegu vetrarleika Kátakots og Krílakots . Þetta er nokkurra ára hefð hér í bæ . Vetrarleikarnir voru settir kl. 10:00 , að þessu sinni var það Árni Jónsson , íþrótta - og æskulýðsfulltrúi Dalvíkurbyggðar , sem setti leikana og renndi sér þ.a.l. fyrstu ferðina . Börn og foreldrar renndur sér svo í u.þ.b. klukkutíma . Um 11 leytið fóru nemendur 5. bekkjar , sem er vinabekkur leikskólanna , aftur í skólann , en þau voru svo elskuleg að aðstoða okkur þennan dag og þökkum við kærlega fyrir þátttökuna . Þau fengu viðurkenningar " pening " að launum . Einnig fóru leikskólabörnin aftur í sína leikskóla þar sem snæddur var hádegisverður . Við fengum hakk og spaghetti í matinn og svo var kakósúpa með tvíbökum í eftirmat sem börnunum þótti afar góð . Síðan voru veittar viðurkenningar fyrir þátttökuna . Myndir frá vetrarleikunum koma inn á heimasíðuna von bráðar .